CELEX: C2007/235/24
Language: el
Date: 2007-10-06 00:00:00
Title: Υπόθεση T-275/07: Προσφυγή της 18ης Ιουλίου 2007 — Ebro Puleva κατά ΓΕΕΑ — Berenguel (BRILLO'S)

6.10.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 235/13
            
         Προσφυγή της 18ης Ιουλίου 2007 — Ebro Puleva κατά ΓΕΕΑ — Berenguel (BRILLO'S)
   (Υπόθεση T-275/07)
   (2007/C 235/24)
   Γλώσσα του δικογράφου της προσφυγής: η ισπανική
   Διάδικοι
   
      Προσφεύγουσα: Ebro Puleva, SA (Μαδρίτη) (εκπρόσωπος: P. Casamitjana Lleonart, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Luis Berenguel, SL
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ, της 21ης Μαΐου 2007, εκδοθείσα στην υπόθεση R 493/2006-2 (που αφορούσε τη διαδικασία ανακοπής αριθ. B 705 790).
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: LUIS BERENGUEL, S.L.
   
      Σήμα προς καταχώριση: Λεκτικό σήμα «BRILLO'S» για προϊόντα των κλάσεων 29, 30 και 31 (αίτηση υπ' αριθ. 2.984.995).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν δικαίωμα επί σήματος ή σημείου: Εικονιστικό ισπανικό σήμα «brillante» (σήμα υπ' αριθ. 922.772) για προϊόντα της κλάσεως 30 και εικονιστικό ισπανικό σήμα «brillante» (σήμα υπ' αριθ. 2.413.459) για προϊόντα της κλάσεως 29.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 (1), καθόσον με την απόφαση κρίθηκε ότι τα επίμαχα σήματα διαφέρουν φωνητικά, εννοιολογικά και οπτικά.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).